Regele Charles a vizitat recent un centru oncologic și a făcut dezvăluiri inedite despre tratamentul pe care îl urmează împotriva cancerului. În timpul vizitei, monarhul a stat de vorbă cu pacienta Lesley Woodbridge, față de care a făcut un gest neașteptat.
Zilele trecute, Regele Charles, în vârstă de 75 de ani, și-a reluat îndatoririle regale în public de când Palatul Buckingham a anunțat că acesta suferă de cancer. Suveranul a mers la Centrul Macmillan pentru cancer de la University College Hospital din Londra, acolo unde s-a destăinuit. Alături de el a fost și soția lui, Camilla.
Regele Charles nu s-a ferit să spună pacienților cu boli incurabile că va merge la propriul tratament.
„Mulți pacienți au spus după aceea că au simțit o legătură personală cu el, deoarece înțelege prin ce au trecut și prin ce încă trec”, a dezvăluit un reporter regal pentru People.
Monarhul a vorbit cu pacienta Lesley Woodbridge, de care s-a apropiat și a ținut-o de mână, spre uimirea tuturor: „Întotdeauna este un pic șocant când îți spun”.
Un alt pacient l-a întrebat pe Regele Charles cum se simte, după ce a fost diagnosticat cu cancer: „Sunt bine, mulțumesc foarte mult”.
David Probert, directorul executiv al University College Hospital London, a declarat că Charles era „plin de energie” și chiar a zâmbit.
„A fost o atmosferă minunată. Majestățile Lor au fost pline de entuziasm și s-au implicat cu pacienții și, cel mai important, pentru personalul nostru”, a notat acesta.
Cu doar câteva zile înainte, reprezentanți ai Palatului Buckingham au transmis că Regele Charles își va putea relua activitățile publice, după ce medicii săi au decis că progresele făcute de monarh sunt „foarte încurajatoare”.
„Majestatea Sa regele îşi va relua în curând activităţile publice după o perioadă de tratament şi recuperare, în urma diagnosticului său de cancer”, a anunțat într-un comunicat Palatul Buckingham.
Purtătorul de cuvânt al instituției a punctat faptul că „programul său de îngrijiri va continua, însă medicii sunt suficient de mulţumiţi de progresle realizate până în prezent pentru ca regele să fie în prezent în măsură să reia un anumit număr de angajamente publice” și acestea vor fi ”adaptate, dacă este necesar, pentru a minimiza riscul cu privire la vindecarea” regelui.